Βασίλης Ξανθόπουλος (ποδοσφαιριστής)

Ο Βασίλης Ξανθόπουλος (Πειραιάς, 3 Απριλίου 1930 - 22 Ιουλίου 1998) ήταν Έλληνας διεθνής ποδοσφαιριστής.

 Ποδοσφαιρική σταδιοδρομία 
 Σε συλλογικό επίπεδο 
Γεννήθηκε και μεγάλωσε στη συνοικία της Παλαιάς Κοκκινιάς του Πειραιά και ξεκίνησε επίσημα το ποδόσφαιρο από τον Α.Γ.Ο. Παλαιάς Κοκκινιάς. Το καλοκαίρι του 1951 μετακινήθηκε στον Ολυμπιακό Πειραιώς,"ΑΙ ΧΘΕΣΙΝΑΙ ΣΠΟΥΔΑΙΑΙ ΜΕΤΕΓΓΡΑΦΑΙ ΕΙΣ ΤΟΝ ΠΕΙΡΑΙΑ: Ο Ολυμπιακός απέκτησε χθες με ελευθέρα τον Ξανθόπουλον", εφ. Αθλητική Ηχώ, 27/07/1951, σελ. 1,4Γιώργος Αλεξανδρής-Ηλίας Λέκκας, Η ιστορία του Ολυμπιακού • 71 χρόνια Ολυμπιακός, Εκδόσεις Γ.Χ Αλεξανδρή, Αθήνα 1996, τμ. Α, σελ. 127 και 126 παρότι το ενδιαφέρον για την απόκτησή του είχε εκδηλώσει προηγουμένως και ο συμπολίτης Εθνικός."Ο ΕΘΝΙΚΟΣ ΑΓΩΝΙΖΕΤΑΙ Ν΄ ΑΠΟΣΠΑΣΗ ΤΟΝ ΞΑΝΘΟΠΟΥΛΟΝ ΑΠΟ ΤΟΝ ΟΛΥΜΠΙΑΚΟΝ!, εφ. Αθλητική Ηχώ, 20/07/1951, σελ. 1,4 Με τη φανέλα του αγαπημένου του Ολυμπιακού αγωνίστηκε για 10 χρόνια μέχρι και τον Μάιο του 1961, μετέχοντας συνολικά σε 12 αγώνες της νεοσύστατης Α΄ Εθνικής κατηγορίας τη χρονιά 1959-60,"Το έπος της Α' Εθνικής", Γιώργος Παγιωτέλης, περιοδ. Οι ΠΑΓΚΟΣΜΙΟΙ, τχ. 8 (Αύγ. 1994), σελ. 37 όντας ένας από τους παίκτες που η πορεία τους κάλυψε τόσο τον πρώτο, όσο και τον σύγχρονο μισό αιώνα του ελληνικού ποδοσφαίρου. Είχε ήδη συμπληρώσει 67 εμφανίσεις για το Πανελλήνιο πρωτάθλημα,Στάθης Αρβανίτης, Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου, Εκδόσεις Καστανιώτη, Αθήνα 2000, ISBN 960-0329-45-1, σελ. 258 85 στο αντίστοιχο πειραϊκόΑλεξανδρής-Λέκκας, ό.π, τμ. Β, σελ. 728 και 29 για το κύπελλο Ελλάδας,Αρβανίτης, ό.π, σελ. 356 χωρίς να σημειώσει κάποιο τέρμα αγωνιζόμενος αρχικά στη μεσαία γραμμή και αργότερα οπισθοχωρώντας στην αμυντική. Τελευταίος σταθμός της ποδοσφαιρικής του σταδιοδρομίας αποτέλεσε ο Βύζας Μεγάρων.

 Εθνική Ελλάδας 
Χρίστηκε τρεις φορές διεθνής με την ομάδα Ανδρών, δύο το 1954, τελευταία το 1957 και όλες σε θέση κεντρώου.Βασίλης Ξανθόπουλος, βάση δεδομένων εθνικών ομάδων Ευρώπης eu-football.info 

 Τίτλοι 
Με τον ΟλυμπιακόΑρβανίτης, ό.π, σελ. 23
 6 Πρωταθλήματα Ελλάδας:Αλεξανδρής-Λέκκας, ό.π, τμ. Α, σελ. 202 συνεχώς μεταξύ 1954 και 1959
 6 Κύπελλα Ελλάδας:Αλεξανδρής-Λέκκας, ό.π, τμ. Β, σελ. 725 και 730 1952, 1953, 1954 (3 συνεχή), 1957, 1959 και 1960 (δεν μετείχε στον τελικό ή επαναληπτικό του1951 - 1960, ψηφιακό αρχείο τελικών Κυπέλλου Ελλάδας, Ελληνική Ποδοσφαιρική Ομοσπονδία (ΕΠΟ) και καθόλου στη νικηφόρα διοργάνωση 1957-58)
 8 Πρωταθλήματα της ΕΠΣ Πειραιώς: συνεχώς μεταξύ 1952 και 1959.

 Παραπομπές 

 Πηγές 
 Γιώργος Αλεξανδρής-Ηλίας Λέκκας, Η ιστορία του Ολυμπιακού • 71 χρόνια Ολυμπιακός, Εκδόσεις Γ.Χ Αλεξανδρή, Αθήνα 1996
 "Το έπος της Α' Εθνικής", Γιώργος Παγιωτέλης, περιοδ. Οι ΠΑΓΚΟΣΜΙΟΙ, τχ. 8 (Αύγ. 1994)
 Στάθης Αρβανίτης, Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου, Εκδόσεις Καστανιώτη, Αθήνα 2000, ISBN 960-0329-45-1.

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Βύζαντα Μεγάρων
Κατηγορία:Αμυντικοί ποδοσφαιριστές